My splinternuwe enkelsnit, geskryf deur Jattie de Beer, ook deel van die groep Douvoordag, is getitel 21 Vir Ewig (https://www.youtube.com/watch?v=frdqgjURM8Q) en is heeltemal iets anders as waaraan Sharoney aanhangers gewoond is. Die enkelsnit is so vars en so gepas. Veral in die tyd waarin ons nou leef met musiek wat so vining ontwikkel. Die enkelsnit het 'n internasionale klank en dit maak my opgewonde om sulke musiek in Afrikaans te kan maak. Die liedjie pas my en wie ek is soos ‘n handskoen en ek het so gemaklik gevoel tydens die opnames. Dit was so lekker om my eie stempel op die liedjie te kon afdruk. Die enkelsnit sal ook beskikbaar wees op talle digitale platforms gereed om regoor Suid-Afrika, in elke huis of kar te speel.
3. Ons blad is gemik daarop om sleepvoetdromers te inspireer. Watter raad het jy vir iemand met talent, maar min waagmoed?
Wees net jouself, dis meer as genoeg. Glo in jou drome, werk hard elke dag en jy sal sien, drome word waar. Vergeet van die mense se opinies en opmerkings, fokus op jou doelwitte en om elke dag ‘n positiewe impak op die samelewing te maak. Jy kan ‘n verskil maak. As jou drome jou nie bang maak nie, droom jy te klein. Skraap al jou moed bymekaar en droom groot, daardie spesifieke droom het dalk net jou naam op. Wees trots op jou imperfeksies, niemand is perfek nie. Dra jou imperfeksies met trots want dis wat jou uniek maak, dis wat jou anders maak, dis wat jou, 'jy' maak.
4. Die 2020 pad lê oop voor jou, watter spore hoop jy om daarin agter te los?
Ek wil bitter graag groot voetspore in die Afrikaanse musiekbedryf agterlaat, voetspore wat getuig van harde werk, voetspore wat stories vertel van waar Sharoney vandaan gekom het en hoe ek my weg deur die musiekbedryf gemaak het. Mag my voetspore my dankbaarheid en nederigheid weerspieël. Ek hoop dat die voetspore wat ek agterlos ander sal inspireer en motiveer om ook hulle drome en passies na te streef.
5. Die tema waardeur ons op die oomblik reis, saam met ons lesers, is “Persepsies” en hoe sieninge positiewe/negatiewe uitwerkings het op ons keuses en verhoudings. Watter manier van “sien” is jy dankbaar voor in jou lewe en waar sal jy graag nog wil groei?
Ek is ongelooflik dankbaar vir die geleentheid wat oor my pad gekom het om musiek te kan maak vir ‘n lewe, dis iets waaroor ek al van ‘n baie jong ouderdom af gedroom het. Ek is ook ontsettend dankbaar vir ouers wat my toelaat om my droom uit te leef en wat vir my die vlerke gee om te kan vlieg.
Ek dink nie ek sal ooit ophou groei in wat ek doen nie, ek sal baie graag my vertonings nog meer interessant en lewendig wil maak, ek wil ook internasionale gehalte elemente in my vertonings inbring. Dan wil ek ook aanhou om in my musiek te groei en saam my musiek te groei. Ek wil groei as kunstenaar in alle aspekte moontlik, om die beste weergawe van ‘n Afrikaanse Pop Kunstenaar te wees.
6. Wie is jou goue ondersteuners en staatmakers? Die mense wie daar vir jou is, deur dik en dun?
Ek dink ek sal moet begin by my Ma, sy is omtrent by elke vertoning moontlik. Dan ook my borge: Square Rootz (Hare) wat seker maak ek goed lyk op die verhoog en dat my hare versorg is. Sinden Fitness wat seker maak ek bly fiks en gesond vir die verhoog. Elke radiostasie wat my musiek speel, en ‘n onderhoud met my al gevoer het. Dan, die belangrikste, elke ondersteuner wat ‘n vertoning bywoon, elke ondersteuner wat ‘n CD koop, my op sosiale media volg en ondersteun in alles wat ek doen. Sonder hierdie mense is dit nie moontlik nie. Dis so ‘’safe place’’ om te weet ek het so ongelooflike ondersteuningsstruktuur en ek is so ongelooflik dankbaar vir elke ondersteuner.
7. As jy jou musiek loopbaan in een boodskap moes omsit, wat sou dit wees?
My musiek loopbaan is absoluut geseënd, passievol, jonk en vars met musiek wat die hartsnare roer, maar ook die voete laat jeuk om te dans.
Facebook - https://www.facebook.com/www.sharoney.co.za/
Instagram - https://www.instagram.com/sharoney_sing/
Twitter - https://twitter.com/SharoneyMedia
Webtuiste – www.sharoney.co.za
21 Vir Ewig - https://www.youtube.com/watch?v=frdqgjURM8Q
Skyn - https://www.youtube.com/watch?v=qvT5weknygk
Crush - https://www.youtube.com/watch?v=MWvYJ2KYm2o
Wees My Held - https://www.youtube.com/watch?v=Q5d-tm1LURw
Prinses - https://www.youtube.com/watch?v=fE1dbqUXZio
Een Keer - https://www.youtube.com/watch?v=GgFZV_XG9kM
damianbrito1900 13 Maart 2020 00:17